CELEX: 62020CN0227
Language: bg
Date: 2020-06-01 00:00:00
Title: Дело C-227/20: Иск, предявен на 1 юни 2020 г. — Европейска комисия/Италианска република

3.8.2020   
            
            
               BG
            
            
               Официален вестник на Европейския съюз
            
            
               C 255/13
            
         
      Иск, предявен на 1 юни 2020 г. — Европейска комисия/Италианска република
      (Дело C-227/20)
      (2020/C 255/16)
      Език на производството: италиански
      
         Страни
      
      
         Ищец: Европейска комисия (представители: R. Tricot, G. Gattinara)
      
         Ответник: Италианска република
      
         Искания на ищеца
      
      
                  —
               
               
                  да се установи, че като не е приела правилата за санкциите, приложими при нарушения на членове 4 и 7 от Регламент № 511/2014 на Европейския парламент и на Съвета от 16 април 2014 година относно мерките за спазване от ползвателите, произтичащи от Протокола от Нагоя за достъпа до генетични ресурси и справедливата и равноправна подялба на ползите, произтичащи от тяхното използване в Съюза (1), като не е взела всички необходими мерки, за да осигури прилагането на тези правила и да гарантира, че предвидените санкции са ефективни, пропорционални и възпиращи и като не е съобщила на Комисията посочените правила за санкциите до 11 юни 2015 г., Италианската република не е изпълнила задълженията си по член 11 от Регламент № 511/2014.
               
            
                  —
               
               
                  да се осъди Италианска република да заплати съдебните разноски.
               
            
         Основания и основни доводи
      
      Комисията поддържа, че Италианската република все още не е приела мерките, които съдържат санкциите за нарушения на членове 4 и 7 от Регламент № 511/2014, и то въпреки обстоятелството, че от една страна, посочените мерки е трябвало да бъдат въведени в правния ред на държавите членки, считано от 11 юни 2014 г., и от друга страна, че след тези мерки държавите членки е трябвало да приемат и „всички необходими мерки за осигуряване на тяхното прилагане“, както се посочва в член 11, параграф 1, последно изречение от Регламент № 511/2014.
      Освен това член 11 на този регламент е нарушен и поради това, че Италианската република не е съобщила мерките, които съдържат санкциите. В този смисъла съгласно последния параграф на член 11 от Регламент № 511/2014 Италианската република е длъжна да съобщи на Комисията правилата, „посочени в параграф 1“ от тази разпоредба, тоест „правила[та] за санкции, приложими при нарушения на членове 4 и 7“, до 11 юни 2015 г.
      
         (1)  ОВ L 150, 2014 г., стр. 59.